Sagledavanja nakon studentske radionice

Oblast: Arhitektura

**Pet Pitanja – Pet odgovora**

Naziv Radionice: **Plečnik Hiša: Pogled kroz prozor**

Lokacija: Ljubljana, Slovenija,

**Tema: *Intervju 04***

**Student 04: Matija Vračarić**

Status: Prva Godina *Master* Diplomskih Akademskih Studija

..

Univerzitet Union Nikola Tesla: Fakultet za Arhitekturu i Graditeljski Menadžment

Smer: Arhitektura i Urbanizam

***Pitanje 01:***

**Arhitektonska Radionica sa temom 'Pogled kroz prozor/Plecnik House' je ostvarena primenom *case study* analize kroz slobodnoručne, dijagramske i arhitektonske crteže i kompjuterske modele.   
Na koji način je ovako  kompleksno bazirano istraživanje uticalo na razvoj Vaših sledeće navedenih sposobnosti kao studenta i budućeg arhitekte:**

**a. razvoj koncepta ka procesu projektovanja i**

**b. sposobnost usmene prezentacije kao budućih arhitekata?**

*Matija Vračarić, Odgovor 01:*

1. Pristup samom procesu istraživanja na ovakav način je za mene bio novina, do sada nisam imao sličnih iskustava. Pomogao mi je da unapredim svoje veštine kritičkog mišljenja, da odvojim bitno od nebitnog, da budem direktiniji u donošenju odluka.
2. Način na koji je tekla radionica, istraživački rad i pomoć ostalih kolega, profesora i asistenata mi je u velikoj meri pomogao da direktnije iskažem poentu svojih misli, i lakše i direktnije ih izrazim u usmenoj prezentaciji.

***Pitanje 02:***

**2. Šta predstavlja najposebniji utisak Vaše ličnosti nakon intenzivnog procesa rada i socijalne interakcije tokom šestodnevnog boravka u Ljubljani ?**

*Matija Vračarić, Odgovor 02:*

Šestodnevni boravak u Ljubljani bih mogao opisati kao jedno jako intenzivno iskustvo. Količina rada i istraživanja za tako kratak period su ostavili utisak da mogu da se snađem pod pritiskom. Pomoglo mi je da podignem samopouzdanje, samouverenost.

Činjenica da mogu da budem na nivou sa kolegama, u tako intenzivnoj radnoj atmosferi je na mene možda ostavilo i najjači utisak.

***Pitanje 03:***

**3. Kako biste opisali podršku Univerziteta Union Nikola Tesla, Fakulteta za Arhitekturu i vodećeg profesora pre i nakon održavanja radionice i da li biste takav način zajedničkog studentskog rada na projektima imali nameru nastaviti u okviru Fakulteta?**

*Matija Vračarić, Odgovor 03:*

Podrška Univerziteta Union Nikola Tesla mi je bila od velike pomoći. Nisam siguran da bih bio u mogućnosti da prisustvujem u ovoj radionici bez učešća i pomoći od strane Univerziteta.   
Vodeći profesor Bojan Končarevič me je oduševio svojim pristupom, požrtvovanošću i stavom pre svega prema nama studentima, a naravno i prema samoj radionici. Uvek je bio tu da odgovori na pitanje, nedoumicu, da nas usmeri i da nam da savet, bilo to vezano za radionicu ili ovako životno.

Bez takvog profesora ova radionica ne bi toliko pozitivno uticala na mene, ne bih naučio sve što jesam, i ne bih imao isto iskustvo i doživljaj.

***Pitanje 04:***

**4. Na koji način biste jednom reči opisali kao Vaš utisak o studentima i profesorima Fakulteta Arhitekture u Ljubljani, Ljubljani kao gradu, primerima arhitekture Jože Plečnika koje ste posetili i Vašim kolegama sa kojima ste putovali, radili i boravili?**

*Matija Vračarić, Odgovor 04:*

*Neponovljivo.*

***Pitanje 05:***

**5. Koje zemlje sa svojim gradovima, koje fakultete ili ustanove kulture iz inostranstva biste preporučili i usled kojih razloga sa Vašim dosadašnjim spoznajama kao studenta/studentice arhitekture kao potencijalna mesta budućih radionica i zajedničkih projekata iz oblasti arhitekture i primenjenog formalnog dizajna ?**

*Matija Vračarić, Odgovor 05:*

Voleo bih da to budu države u regionu. Smatram da zemlje Balkana imaju jako bogatu kulturu, istoriju i arhitekturu.

Uzimajuću u obzir činjenicu da bi organizacija puta i radionice svakako bila dosta lakša u odnosu na neku od „poznatijih“ zemalja poput Nemačke, Francuske, voleo bih da se naredne radionice održe negde bliže nama.